Emil Agerskov har sovet i et telt af pap i nat. -Det har været godt. Det er ikke så koldt, for der er et godt klima derinde i forhold til et normalt telt, men jeg frygter lidt, at det begynder at regne meget, siger studerende Emil Agerskov. De miljørigtige papteltene er en del af Kulturmødets metode til at lokke flere unge med til Kulturmødet. -De har sovet her, og de er her endnu. Så, jo de virker, siger konceptmanager Mai Nanaa fra Kulturmødet. Papteltenes store udfordringer er regn, og det har også regnet i nat, men det har ikke generet beboerne. -De har været lidt belastet af, at der har været regn, så de er begyndt at gå en lille smule op, men der er tørt indenfor, siger studerende Johanne Teglgård. Netop det, at teltene kan genanvendes, er den helt store fordel frem for telte af plastik. -Plastik er jo et rigtigt herligt produkt, vi har bare ikke fundet ud af at få det skippet ordentlig afsted, men det kan vi med pap, siger konceptmanager Mai Nanaa fra Kulturmødet. Når Kulturmødet er færdigt, bliver teltene sendt til genanvendelse bl.a. som toiletpapir.
Kulturmødet på Mors prøver at lokke flere unge med til kulturmødet med bl.a. telte af pap som skulle være mere bæredygtige end plastiktelte. Arrangørerne havde dog ikke helt taget højde for den regnfulde danske sommer.